ISIGIDIMI SAMAXOSA, SEPTEMBER 1, 1885.

69

Ibali elimdaka.—Kutiwa kuhle into embi kwesika Siwani kufupi nje. Kute mfo utile wafumana inxowa yokutya e Qonce. Efikile ekaya nayo uqube umfazi wake ukuba baye entlombeni, akavuma umfazi, yomka ke yodwa indoda leyo. Kute kumzuzwana imkile, gungqu intokazi zimbini. Enye ifike yaselisiti, “ Kaupe ukutya mfazi ndini.” Omnye, “ Yinina unxamele nina unesabelo nje kade? Kaulinde ide ifike indoda, iqaqwe yiyo inxowa.” Omnye, " Hayi ndisifuna ngoku mna esam isabelo,” Zite gqi kwa oko ezi ntokazi. Zipindile kwakona, sezipete amaboso ngoku, yafika enye yakwela ngase ntloko, enye yamti shici ngase zantsi, bayinqamla intloko bayiposa paya, bayitwala inxowa leyo bemka nayo. Bati ke o Norauzana ite ifika indoda yafika ucango luvulekile andlwini, umfazi enqunyulwe intloko, inxowa ingeko. Yaseliya kuwuhlaba umkosi ngale ntloko yomkayo kula ndlu inentlombe. Into ke abati ibe luncedo, lamfazi ubadiweyo ubesele nenkwenkwana encinane, ete yona xa abulawayo, yay’ivele ngamehlo emseleni. Kute ke kwakubuzwa yayicancata yonke lento njengokwenzeka kwayo. Kutiwa ke abo bantu base ntangeni, nelo tyala sebelivumile. [Lumkani bo Nonantsi, umhlab’udlokovile, ningabulawelwa ezindlwini zenu ngenxa yokuba nina nisasula imilomo.—Ed. Sigidimi.]

EZAPESHEYA KOLWANDLE.

Ati amapepa ke kwaqutyiswana ngama Ngesi nama Arab kwelase Dyeputa, agxotwa ama Arab, yazindwane, kwafa amawaka amatatu (3000) kuwo. Elo duli lali nge 15 ka June.

Ukufa kuka Mahdi.—Ati amapepa u Mahdi wokuqala ubulewe yingqakaqa, sekusamele lo umtsha ngoku, ekubonakala ukuba, xa ib’ite yabehla yafika ingqakaqa ngekungeyiyo lento kuyiyo namhlanje kulo lonke elozwe. U General Gordon nge eseko, nezinye izinto ngezimi ngolunye uhlobo namhlanje.

Intaka ezito zine.— Ati amapepa ke kwafunyanwa intaka ezito zine e America kwi siqiti se Marajo, ecwebeni le Amazon. Yafunyanwa ngu Mr. E. M. Brigham, igcisa lalomsebenzi. Lentaka iti xa ise lintshontsho ibe zito zine, ze kuti kwakuba ntsuku, suke leya ingapambili imilenze iguquke ibe ngamapiko. Yintaka efana nenkwali.

Kuvakala ukuba lisemehlo pesheya kolwandle, pakati kwama Russia nama Ngesi. Ama Russia ati kwiminqopiso ayenzayo nama Ngesi, kanti enza inkongo, awanika imbila nge ntloko. Siteta nje kokona udushe kubonakala ukuba luyavuka, ama Russia ngati inye into eya kuwaxolisa ukuze lento ide ipele, kukulwa kupela. Aselengenwe lelo twabe, kupelile kuya kude kupalale igazi isipelo.

Ukulwa kwama gqweta I America.—Ati amapepa ngosuku lwe 19 ku June, kubanjenwe ngetyala lendoda abati ngu Stephens, ekutiwa ubulewe nguye u Doctor Wallace wase Mansfield. Kwagqitywa imini yonke kuba- lwa amagama e jury; aye amagqweta asel’ezincutungu eziqumbileyo kakade. Ewaye abameli ingu Mr. Henry Furman, omele onetyala; no Attorney Broulin, umqubi walo. Abawenzanga made, basebe paselana eziqwini. Lali ximfi-ximfi ngamafisa pambi kwe jaji engu Beekman. Kute ke kuba kusazeka ukuba omabini amagqweta apule izinti (axobile) suke kwe milikinxi ukuxinana e ofisini apa, kwanokuti ja iminyele. Kute kwakuba njalo, yehla ijaji esihlalweni, suke wasel'eyeba nge nqindi u Mr. Weare, watsho kunene esikondweni sendlebe e jajini, ibetwa lelinye igqweta elibambisene neli lingu Attorney Browlin. Kuke kwati nzwanga kwi jaji yakangela ngamaluza okwexeshana, kute kwakuti qabu yakupa kwange fisa ku Mr. Weare, yanga imgibisele ngesando qwaka yatsho yaposa enzalweni, Ite kaloku yabekisa kwi jury ukuba yahlulu ababantu babambeneyo, kwakuxa kute milikimi ngemizamo. Bade balanyulwa. 0 Messrs. Furman no Browlin badliwa ama 50 endaliso emnye, yati ngobubuya bayo i jaji yamyeka u Mr. Weare. Kuxa sebe zinyapopo ligazi abo bebeximfa- na. [Lumkani nonke magqweta, llanga libalele, usikwa tyefetyefana lingenazingalo, nonyaka intambo iposelwe pezulu. Ed. Isigidimi.]

EZASE NATALA.

Liti ipepa lase Natala, impi yakwa Zulu iyaxoba, ukuxobela u Sibebu, owele umda wase Mlungwini, wabekisa e Swazini.

Amabulu azifake amatole, kuba engakwazi okukona kukuko, nanga kuyipi kwezo mpi. Inxenye yawo ibekise e Transvaal, amaninzi awelele ngaponotshono ko mlambo oyi Bloodriver.

Ezase NATAL.— Kube luvuyo olukulu ukubona kwipepa lose Natal, i Natalian, ukuba bekuko intlanganiso yotitshala kona ngo July ngosuku lwe 7 efana kwanale ibise Pirie nge 14 ne 15 kwaku July 1885. Siva ukuba inkoliso yamalungu ayo azintloko ikwa ngabetu abebefunda kwase Lovedale apa. Kanjalo savuya sakubona kuko namalungu angumtinjana kwanje ngale yelilizwe lakowetu.

Siva ukuba kute ekunyulweni kwamalungu azintloko yati i President yangu Mr. Jacob Xaba; i Vice President Mr. Naphtali Kumalo; i Secretary Mr. Solomon Kumalo ; i Treasurer Mr. Saul Msane. Nayo kubonakala ukuba imise- lwe ukuhlangana kabini ngonyaka, ngo July nango January. Pambili ’nto zakowetu kuzo zonke izinto zasekukanyeni nezokugxota ubumnyama kule Africa.

Kwi ngqungqutela yentlanganiso yabafundisi ebise Natala, kuveliswe indawo yesicelo esasenziwe liwaka linye linamakulu mahlanu 1,500 abantsundu esasibekiswe ku Rulumente wakona, esimalunga yokuzeka kwabantsundu kune zitembu. Ee, kuveliswe indawo eti, uti u Rulumente ngumfazi otshate ngelase sikolweni yedwa oyakuvunywa ngumteto ukuba nguye umfazi odudelweyo, noyinkosikazi eyakuzala indla-mafa.

Kanjalo kuxoxwe kunene ngekazi kulontlanganiso nentlobo-ntlobo zezigwebo ezigwebe ngazo imantyi kuma- tyala olobolo, into ebete kwe makata kwabantsundu baku- yiva, babideka kanye ezingqondweni zabo.

Imbali ye gilasi ye wayin.— Litsho ipepa lase Natala ukuti:—Kwake kwati kwe lama French u Louis Philip, u Kumkani wase France, wayenonyana u Duke ye Orleans, waye enguye oyinkulu kuyise obedla ngokusela inani elitile legilase, engazanga agqitise kwelonani, kanjalo engazange asele ngapantsi kwalo. Eute lomhla wapuma e Paris ukuya kungena kwibuto (regiment) abelunge kulo, wati kuba waye ngungwe kunene zizihlobo xa kudliwa ibulakufesi, wati kanti namhla ulibele ukubala igilasi aziselavo, kantike namhla ugqitise ngagilasi nye. Ute xakwelayo ekalini, gqududu wakubeka, otuka namahashe ade abaleka. Ukuba i Duke leyo yayi pilile engqondweni yayo ’ngeyitsibile yabeta pantsi yemisa ngenyawo zayo, kodwa ite yakulinga ukutsiba, suke yaya kubeteka ngentloko ematyeni, la aga- ngate esitrateni, yabehle yaqauka yafa. Lo gilasi inye ye wayine yalubukuqa lonke ulaulo ebeluse Orleans, basuka abantu bakona bango kaka-kampetu bapulukwa yimfuyo yabo yonke, exabiso likwi zigidi ezingamashumi omabini £20,000,000 eponti. [Lumkela umgqepe, nokuba ngowe Ntlelemu (umqomboti) nokuba ngowe wayine.—Ed. Isigi- dimi.]

INCWADI ZABA BALELI.

ISIMILO ESIHLE.

Nkosi yam ebekekileyo, Mhleli wendaba zakowetu, ndifakele la mazwana am kwelo pepa lamanene. Ngomhla we 4 ku August kutshate u Mr. J. Mangqongoza no Miss Rosi Mayekiso. Batshatiswe ngu Rev. James Read walapa. Nzwana yakowetu, kuko into endiyi- p'aulayo kulo mtshato, nakuba kade kutshatwa apa. Ute umfundisi akugqiba ukubandakanya ngommiso, ndabona kusuka omdala u Mr. Scheepers, epete incwadi ezimbini, i Bible enkulu ne Culo. Yateta londoda umazwi amnandi, ibonisa isimilo sika Rosi, into abeyiyo lonke ixesha abepantsi ko titshala wake. Wavakalisa ukuba namhla le Bible, uyitukwa ngu mfundisikazi wake u Miss Brown. Wati, le Bible ibonisa ubunjani bomsebenzi wake ngalo lonke ixesha ebepantsi kwake u (Miss Brown), kuqula njengo mtana wesikula, emveni koko waba, ngu mncedisi esikuleni, wada namhla watatyatwa ngu Mr. Mngqo- ngoza eyintombazana emsulwa, engazange yenze mpazamiso kuye. Ndati ndakukangela kulo titshala yake, ndayibona isuke yaguquka ubuso bayo banto yimbi, ngenxa yosizi eyayinalo ngenxa ka Rosi, ndayiqonda kakuhle, kuba ndim owaye toliku. Wavakalisa kwakona omdala ukuba eli Culo ulinikwa nga bantwana besi kula, ikwa libaso. Mhleli, andina kuwagqiba amazwi awabekiswa ku Rosi ngenxa yesimilo sake. Nani ndiya mnqinela u Miss Brown, nomdala, ukuti lentombazana ayizange iyikataze neramente, kuba yeyo mteto. Ndiya temba ukuba iminyaka yayo li 12 ingu mramente. Ayiso nayise, wabuba. Kodwa umfundisikazi wayo wuyilungiselela njenge ntombi eno yise, yanxiba kukuhle. Mundigqibe ngeliti | Zintombi zase zikolweni tabatani isimilo sika Rosi, ukuba nifuna ukwenda kakuhle, ukuba nifuna ukuba beze bonke abantu emitshatweni yenu. Musani ukumana nikupa inyembezi zoyihlo nonyoko, yibani nobulali, yibani nencasa. Musani ukwabelana nabahedeni. Naso isimilo sika Rosi emka emsulwa, enge- nabala, nasisihlu.” Kambe Miss Mayekiso woyisile. Hlala kakuhle kufupi kwi Nkosi yako u Somandla. Uxolo Mhleli. Ndiyinkwe- ukwana yakowenu

Georoe Mjamba.

Auckland.